
PROIECT
„Furnizare de servicii integrate în comunitățile rurale - facilitarea accesului 
persoanelor vulnerabile la servicii de bază eficiente și de calitate” 
Cod PIDS/586/PO4/339395






	Condiții minime de funcționare și dotare a spațiilor/centrelor 
care vor fi amenajate și dotate la nivelul comunităților rurale din proiect 
pentru a crește accesul persoanelor vulnerabile la servicii comunitare integrate












Context
Echipele comunitare integrate își vor desfășura activitatea în cadrul spațiului pus la dispoziție de Unitățile Administrativ Teritoriale, în cadrul centrului comunitar integrat (CCI), dacă există în comunitate sau în spațiul serviciului de asistență comunitară (SAC) sau în alt spaţiu identificat de  autoritatea locală şi pus la dispoziţie pentru activitatea echipei pe perioada proiectului. Se recomandă UAT-urilor inventarierea tuturor spaţiilor (infrastructura) existente la nivel local (inclusiv pe raza satelor componente) pentru a crea un spaţiu adecvat funcţionării echipelor comunitare integrate (ECI).  
Această inventariere va fi utilă și pentru alte tipuri de centre pentru care se pot accesa fonduri europene şi dezvoltarea serviciilor sociale, educaţionale, medicale la nivel local, in funcţie de profilul beneficiarilor identificaţi prin diagnoza socială. Ca de exemplu: o şcoală nefuncţională, grădiniţe nefuncţionale, centre de servicii publice nefuncţionale, foste cămine culturale, alte clădiri cu diverse funcţionalităţi care permit compartimentarea şi dezvoltarea de servicii sociale etc.
În acest scop, 2.000 de spații vor fi (re) amenajate și dotate pentru a asigura furnizarea serviciilor comunitare integrate timp de cel puțin 24 de luni, până la sfârșitul proiectului. Amenajarea/reamenajarea spațiilor se referă la modernizarea acestora, reabilitarea/extinderea/dotarea cu echipamente a spațiilor/centrelor pentru a oferi condițiile de desfășurare a activităților echipelor comunitare integrate, inclusiv pentru furnizarea pachetului minim de asistență socială (PMAS), ca parte a activității acestora. 
Se va ține seama, în cazul centrelor comunitare integrate (CCI) înființate/funcționale de dotările deja existente, asigurate în cadrul altor proiecte europene, pentru a evita dubla finanțare, dar și de nevoia de dotări suplimentare, în funcție de dimensionarea echipei. Acolo unde există centre comunitare integrate realizate prin POR sau prin PNRR, inclusiv cele care se vor construi, acestea vor fi locațiile de funcționare ale echipelor comunitare integrate. Până la amenajarea acestor spații, cu finanțarea primită în cadrul contractului de sprijin din proiect, echipele comunitare integrate vor funcționa în spații adecvate, puse la dispoziție temporar de UAT, pentru a permite întâlnirile în echipă completă, inclusiv cu beneficiarii.
Fiecare spațiu/centru amenajat și/sau echipat trebuie să permită furnizarea de servicii pe o perioadă de cel puțin 24 de luni până la sfârșitul anului 2029 şi în perioada de sustenabilitate (5 ani după finalizarea proiectului în luna decembrie 2029).  





INFRASTRUCTURA NECESARĂ
[bookmark: _Hlk197262543]Centrul/spațiul va avea o capacitate adecvată, raportată la numărul beneficiarilor, va deţine spații bine compartimentate, pentru a asigura condiţii adecvate asigurării serviciilor comunitare integrate.  Beneficiarii vor primi servicii într-un mediu accesibil, sigur şi amenajat corespunzător pentru desfăşurarea activităţilor. Vor fi luate toate măsurile pentru prevenirea riscului de accidente şi vor fi asigurate dotările necesare pentru un mediu ambiant confortabil şi protejat. 
Beneficiarii primesc servicii comunitare integrate într-un centru/spațiu accesibil care este amenajat/reamenajat corespunzător pentru a oferi siguranță și confort beneficiarilor.  Amenajarea/reamenajarea spațiilor se referă la reabilitarea/extinderea/dotarea cu echipamente a spațiilor/centrelor (sunt acceptate la finanțare doar lucrări ce se pot executa fără obținerea unei AC, conform art. 11 din Legea 50/1991 actualizată, nu și construcție nouă) pentru a oferi condițiile de desfășurare a activităților echipelor comunitare integrate (ECI), inclusiv pentru furnizarea pachetului minim de asistență socială (PMAS), ca parte a activității acestora. 

Centrul dispune de cel puțin o sală de primire pentru beneficiari. Sala de primire și coridoarele sunt suficient de spațioase și sunt dotate cu scaune (canapele) pentru beneficiari. Intrarea în centru și deplasarea în spațiile comune trebuie să fie amenajată conform standardelor în vigoare pentru accesul persoanelor cu dizabilități. După caz, se amplasează echipamente de sprijin, semne indicatoare etc. Plasarea camerelor video este recomandată, în limita bugetului acordat, dar va fi admisă numai pentru asigurarea securităţii la intrare şi pe culoarele comune, cu respectarea regulilor GDPR a intimităţii beneficiarilor şi a confidenţialităţii, privind participarea acestora la activităţile derulate în spațiu/centru.
Spațiile comune dețin mijloace de iluminat natural și artificial, ventilație naturală și, după caz, aparate de aer condiționat și echipamente de încălzire pentru confort termic. Spațiul/centrul dispune de echipamentele, materialele, aparatura și mobilierul necesar pentru derularea activităților în toate spațiile cu destinație specială. Spațiul/centrul asigură securizarea ferestrelor (mecanismele de închidere funcționează, după caz, sunt prevăzute cu elemente de siguranță), securizarea instalațiilor electrice, utilizarea de materiale antiderapante pentru pardoseală, fixarea cablurilor în afara căilor de acces obișnuit, îndepărtarea obiectelor contondente etc. Ușile din centru sunt prevăzute cu sisteme de închidere accesibile personalului. Spațiul/centrul deține și aplică un program de curățenie și igienizare pentru toate spațiile interioare și exterioare, acestea intrând în responsabilitatea primăriei. Spațiile comune intens frecventate și spațiile cu destinație specială în care au acces beneficiarii fac obiectul unui program de curățenie zilnic. 

Spațiul/centrul dispune de grupuri sanitare suficiente, funcționale, dimensionate și echipate corespunzător. Spațiile igienico sanitare sunt suficient de spațioase pentru a evita riscul de lovire sau cădere, utilizează materiale antiderapante și care permit o igienizare adecvată, dețin instalații electrice bine izolate și funcționale etc. Grupurile sanitare vor fi dotate cu chiuvete cu apă caldă şi rece, baterii cu senzori, săpun şi materiale igienico-sanitare (hârtie igienică, prosoape de hârtie, dezinfectante etc.), în limita bugetului disponibil și cu respectarea legislației pentru achizițiile publice. 
Spațiul/centrul respectă normele legale privind o serie de activități desfășurate în concordanță cu scopul/funcțiile sale și serviciile oferite: izolarea persoanei cu boli infecțioase, colectarea, împachetarea, manevrarea și eliberarea produselor de laborator, manipularea echipamentelor și instrumentarului medical,  manevrarea și depozitarea materialelor infectate, a deșeurilor clinice și altele. Echipamentele din material textil utilizate zilnic sunt curate și igienizate. Spațiul/centrul elaborează și aplică un plan propriu de igienizare, cu suportul primăriei, care cuprinde date despre programele de curățenie (zilnică, săptămânală, lunară) pentru spațiile de care dispune, etape de igienizare/dezinfecție parțială și/sau generală, materiale folosite etc. Spațiul/centrul dispune de spații sau containere speciale pentru colectarea deșeurilor de toate categoriile și depozitarea acestora și are încheiate contracte cu firmele de salubrizare. Serviciile de igienizare sau alte servicii necesare funcționării spațiului/centrului vor fi asigurate de primărie din surse proprii. 
 
Spaţiile comune sunt amenajate şi dotate corespunzător pentru a asigura accesul facil al tuturor beneficiarilor şi personalului. În funcţie de funcţiile centrului/spațiului, pentru activităţile derulate vor fi amenajate spaţii cu destinaţie specială, cum ar fi: activităţi de informare, consiliere, cabinete de specialitate (consiliere psihologică şi psihoterapie, asistenţă medicală, reabilitare funcţională, servicii de integrare/reintegrare socială şi familială, terapii individuale şi de grup, activităţi educaţionale etc.), precum şi spaţii destinate altor activităţi (spații comune din comunitate în care pot fi derutate activităţi cu/pentru beneficiarii vulnerabili din comunitate). Spaţiile cu destinaţie specială sunt dotate corespunzător cu mobilier, echipamente, materiale şi aparatură minim necesară derulării activităţilor specifice. 
Vor exista spaţii (dulapuri, camere) de depozitare, în condiţii de igienă şi siguranţă, a materialelor, aparaturii şi echipamentelor necesare serviciilor acordate, precum şi materialelor igienico-sanitare, alte materiale consumabile şi mijloace fixe. Accesul în spaţiile respective va fi permis doar echipei comunitare integrate şi personalului care asigură igiena/curăţenia.
Persoanele interesate au acces la informaţii referitoare la modul de organizare şi funcţionare a serviciilor comunitare integrate. Materialele informative privind serviciile comunitare inegrate sunt mediatizate la nivelul comunității locale. Spațiile/centrele dispun de echipamentele de comunicare prin telefonie fixă sau mobilă. 
Baremul minim pentru organizarea centrului comunitar integrat (CCI) cuprinde cel puţin următoarele încăperi1: 
· un birou pentru personalul centrului; dacă infrastructura permite, fiecare categorie de personal angajat în centrul comunitar integrat poate avea un birou distinct, după caz - minim 14 mp ;
· o încăpere pentru consiliere individuală medicală şi/sau întâlniri de grup; dacă infrastructura permite, încăperea pentru consiliere individuală poate fi diferită de încăperea pentru activităţi de grup, cum sunt sesiunile de informare/educare/comunicare pentru promovarea comportamentelor favorabile sănătăţii - minim 14 mp ;
· o încăpere pentru consiliere socială sau alte activităţi de servicii sociale - minim 14 mp ;
· o încăpere pentru activităţi de consiliere/mediere şcolară/alte activităţi cu specific educativ, cu intrare separată şi grupuri sanitare separate - minim 14 mp ;

1. Art 23 din HG 324/2019 pentru aprobarea Normelor metodologice privind organizarea, funcţionarea şi finanţarea activităţii de asistenţă medicală comunitară  publicat in Monitorul Oficial, Partea I nr. 458 din 07 iunie 2019.

· un spaţiu cu dotare medicală minimală în care să se poată furniza consultaţii de către medicul de familie sau de către medicii de specialitate care doresc să furnizeze servicii medicale de specialitate în sistem flexibil, inclusiv servicii de telemedicină şi paleaţie - minim 14 mp ;
· un spaţiu de depozitare;
· grupuri sanitare distincte pentru personal şi beneficiari;
· spatiu de primire și așteptare -  minim 3mp/persoană și minim 2,4m lațimea holului cu spatii de așteptare pe o parte a coridorului sau minimi 3,5m atunci când sunt realizate spații de așteptare pe ambele părți ale coridorului.

În funcție de spațiul disponibil, pot fi utilizați pereți despărțitori mobili ca soluție flexibilă și practică pentru compartimentarea temporară sau semi-permanentă a unor încăperi mari, astfel încât să se asigure flexibilitate, economie de spațiu, izolare fonică și estetică fără să fie necesare modificări structurale. 
AMBIANȚĂ ȘI ACCESIBILITATE
· lumină naturală și ventilație bună;
· culori calde, mobilier simplu, dar primitor;
· plante sau decorațiuni calde (creează o atmosferă prietenoasă);
· acces pentru persoane cu dizabilități (rampă, spațiu pentru cărucior);
· acces la internet (Wi-Fi).

BAREM MINIM DE DOTARE CU BUNURI ȘI ECHIPAMENTE NEMEDICALE 
· birou - 1 buc. pentru fiecare angajat;
· scaune de birou - 1 buc. pentru fiecare angajat;
· scaune pentru beneficiari - 10 buc. (pentru consiliere beneficiari și pentru întâlnirile de grup);
· dulap fișier;
· dulap vestiar - 1 buc. pentru fiecare angajat;
· coșuri de gunoi și coș special pentru deșeuri medicale;
· cuier;
· extinctor și trusă de prim-ajutor;
· imprimantă multifuncțională (cu scanner);
· laptop/tableta cu acces la internet - 1 buc. pentru fiecare angajat;
· consumabile operaționale cum ar fi : hârtie, toner imprimantă, pix/creion, registre/caiete, foi de scris etc. ;
· [bookmark: _Hlk198559958]scuter/bicicletă/ATV/autoturism, în funcţie de specificul colectivităţii locale şi al infrastructurii - 1/angajat implicat în munca de teren
· [bookmark: do|ax3|pt12]pelerină de ploaie - 1 buc./angajat implicat în munca de teren
· [bookmark: do|ax3|pt13][bookmark: _Hlk198559257]aparatură/monitoare specifică/specifice activităţii de telemedicină
· [bookmark: do|ax3|pt14]structură pentru internet funcţională 24 din 24 de ore pentru asigurarea intervenţiilor în telemedicină, precum şi pentru realizarea raportărilor în aplicaţia on-line a Ministerului Sănătăţii

ZONA DE PRIMIRE ȘI INFORMARE
· birou de recepție / punct de întâmpinare cu 2–3 scaune de așteptare/canapea;
· standere cu pliante și broșuri despre: drepturi sociale și educaționale, programe de sănătate și igienă, servicii locale disponibile;
· cameră video pentru monitorizarea permanentă a accesului;
· panou cu programări și planificări comune (plan săptămânal / lunar); 
· afișe motivaționale / educative (cu mesaje pozitive, despre educație, sănătate, sprijin);
· elemente prietenoase pentru copii: colț de citit, postere cu personaje, stickere colorate.

A. ECHIPAMENTE ȘI MATERIALE PENTRU ACTIVITATE INTEGRATĂ
Pentru a lucra eficient în mediul rural cu grupuri dezavantajate, asistentul social, consilierul școlar/mediatorul școlar și asistentul medical comunitar trebuie să aibă un set de dotări care le permit să colaboreze strâns și să răspundă nevoilor comunității. Aceste dotări trebuie să fie interdisciplinare, adaptabile și ușor de transportat, având în vedere că aceștia vor lucra adesea pe teren, în condiții dificile și în comunități izolate.
Echipamente de comunicare și coordonare
· telefon mobil smart cu internet (pentru comunicare rapidă între echipa integrată, comunitate și autoritățile locale);
· aplicații de mesagerie (ex: WhatsApp, Messenger) – pentru coordonarea activităților și trimiterea informațiilor utile;
· laptopuri / tablete (pentru acces rapid la baze de date, documente și platforme online, organizarea întâlnirilor de grup sau sesiunilor de formare).

Materiale informative pentru grupuri vulnerabile
· broșuri și pliante (despre drepturile copilului, educație, prevenirea bolilor, igiena personală și alimentația sănătoasă);
· postere și afișe (pentru a fi expuse în locuri vizibile din comunitate, despre sănătate, educație, prevenirea abuzurilor și integrarea socială);
· materiale vizuale interactive (cartonașe, imagini pentru părinți și copii care nu au acces la educație formală);
· fișe de monitorizare pentru părinți și copii (pentru a evalua progresul educațional, social și de sănătate al fiecărui beneficiar);
· cărți, ghiduri sau pliante pentru părinți (despre educația parentală și sprijinul în educație pentru copii).



Echipamente pentru organizarea activităților de grup
· flipchart sau tablă mobilă (pentru a explica concepte importante în mod vizual);
· marker permanent și post-it-uri;
· alte materiale identificate de echipele comunitare integrate (ECI) pentru organizarea de sesiuni de brainstorming sau dezbateri de grup cu categorii vulnerabile: persoane vârstnice, tineri, mame tinere etc ;
· dotări cu echipamentele necesare furnizării serviciilor în spații comune din comunitate (pentru activităţi/intervenţii/măsuri de sprijin comunitar: maşini de spălat, frigidere)  de care să beneficieze persoanele cu un grad ridicat de vulnerabilitate și care au condiții de viață și de locuit improprii, conform anchetelor sociale.

B. ZONA SERVICIILOR SOCIALE
· încăpere pentru consiliere socială sau alte activități de servicii sociale;
· 2–3 scaune și o masă;
· fișet închis cu cheie pentru dosarele beneficiarilor;
· elemente primitoare: tablouri/plante/perne (pentru a reduce anxietatea);
· materiale necesare: fișe de consiliere, formulare, clipboarduri.

MATERIALE NECESARE ÎN ASISTENȚA SOCIALĂ
Kit de intervenție mobilă (în rucsac/geantă)
· fișe de evaluare (situație familială, locuire, venit, educație);
· formulare pretipărite pentru observații de teren;
· broșuri informative (servicii disponibile, drepturi, pași pentru obținerea unor beneficii etc.);
· laptop / tabletă cu acces la internet;
· telefon cu cameră bună sau aparat foto (pentru documentare, cu acord);
· clipboard cu foi și pixuri.

Dotări pentru lucrul cu adulții
· ghiduri și pliante;
· flipchart portabil sau planșe reutilizabile (pentru sesiuni în grup);
· telefon de serviciu cu acces la internet.

C. ZONA SERVICIILOR EDUCAȚIONALE
· încăpere pentru activități de consiliere/mediere școlară/alte activități cu specific educativ;
· mobilier ergonomic și flexibil (2-3 scaune, mese modulare, fotolii tip "bean bag" etc.);
· colț de relaxare (cu covorașe, perne, jucării anti-stres);
· flipchart / tablă albă / ecran de proiecție, videoproiector;
· jocuri educative, cartonașe, materiale creative;
· dulap cu materiale (hârtie, creioane, markere, plastilină etc.);
· colț pentru copii (cu cărți, jucării, materiale sigure – util în timpul discuțiilor cu părinții).

MATERIALE EDUCAȚIONALE
Echipamente IT și multimedia
· laptop / tabletă cu acces la internet;
· telefon de serviciu cu acces la internet;
· videoproiector sau televizor smart pentru sesiuni interactive;
· acces la platforme educaționale și baze de date cu resurse psihopedagogice;
· imprimantă / scaner (pentru materiale educaționale sau formulare).

Materiale educaționale și resurse
· jocuri educative și de dezvoltare emoțională (jocuri de rol, cărți de povești terapeutice, jocuri de empatie);
· afișe educative, hărți mentale, materiale vizuale (pentru copii cu dificultăți de învățare);
· cărți și ghiduri pentru dezvoltare personală, adaptate pe vârste și niveluri de înțelegere.
· materiale creative: markere, coli colorate, plastilină;
· kit de art-terapie simplă: foi A4, stickere, panglici, reviste de decupat.

Instrumente pentru consiliere psihologică
· chestionare și teste standardizate (avizate de Colegiul Psihologilor, dacă este cazul);
· seturi de cartonașe emoționale (emoji cards, cartonașe cu scenarii, etc);
· fișe de consiliere individuală și de grup;
· instrumente de art-terapie: creioane colorate, markere, plastilină, acuarele.

Resurse pentru elevii cu cerințe educaționale speciale (CES)
· materiale senzoriale (mingi antistres, perne cu greutate, fidget toys);
· căști antifonice sau dispozitive pentru reducerea stimulilor;
· cartonașe vizuale cu rutine sau emoții (pentru copiii cu TSA, ADHD etc.).
Echipamente pentru comunicarea cu familia și comunitatea
· telefon de serviciu / tabletă pentru apeluri video;
· platforme online (Zoom, Google Meet, WhatsApp);
· panou informativ pentru părinți (fizic sau digital);
· broșuri, pliante sau materiale traduse în limbile comunității (acolo unde e necesar).
Materiale vizuale și didactice adaptate cultural pentru minorități
· postere, cărți și fișe care reflectă diversitatea etnică și culturală;
· povești ilustrate sau materiale educaționale care includ tradiții sau elemente din cultura minorităților;
· jocuri sau activități care pun accent pe cooperare pentru a reduce anxietatea de performanță;
· dicționare vizuale romani-română (pentru copiii care nu stăpânesc bine limba română);
· pliante sau materiale informative pentru părinți.

Materiale creative
· hârtie colorată, cartonașe, stickere;
· markere, creioane, lipici, foarfece;
· post-it-uri, panglici, sfoară, ghem de lână;
· jucării anti-stres sau mingi moi (pentru elevi anxioși sau retrași).

Resurse educaționale și materiale pentru grupuri vulnerabile
· cărți, pliante și broșuri pentru părinți (despre îngrijirea copilului, alimentația sănătoasă, semnele bolilor frecvente la copii, etc.);
· cărți sau materiale educaționale despre igienă, sănătate, alimentație sănătoasă (pentru promovarea sănătății și prevenirea bolilor);
· postere cu imagini clare despre igiena personală, spălarea pe mâini;
· diverse instrumente educaționale pentru a explica noțiuni de sănătate rudimentar, mai ales pentru comunitățile cu un nivel scăzut de educație.





Materiale educaționale și informaționale
Pliante și broșuri
· importanța educației, drepturile elevilor, și cum pot părinții sprijini școala;
· informații despre burse, programe de ajutor social, școlarizare gratuită, a doua șansă etc .

Postere educaționale 
· cărți pentru părinți (despre educația copiilor, metode de învățare acasă, sprijin în caz de dificultăți școlare);
· materiale vizuale pentru elevi (cartonașe cu mesaje pozitive, afișe despre importanța educației, drepturile copilului).


Materiale pentru activități educative și de sprijin pentru elevi
· jocuri educaționale;
· creioane, hârtie, markere;
· seturi de cartonașe cu imagini (pentru a sprijini învățarea prin imagini).

Resurse pentru implicarea și educarea părinților
· pliante sau ghiduri pentru părinți (care explică importanța participării la școală, întâlnirile cu profesorii, sprijinul pentru educație acasă);
· fișe de observație (pentru a monitoriza progresul copiilor și pentru a înregistra observațiile făcute în timpul întâlnirilor cu părinții);
· lista serviciilor disponibile în comunitate (ONG-uri, centre de sprijin pentru familii, asistență socială, etc.).

D. ZONA MEDICALĂ 
Barem minim pentru următoarele încăperi:
· încăpere pentru consiliere individuală medicală și/sau întâlniri de grup;
· spațiu cu dotare medicală minimală pentru servicii medicale de specialitate în sistem flexibil.

STANDARD MINIM DE DOTARE PENTRU TRUSA MEDICALA DE ASISTENȚĂ MEDICALĂ COMUNITARĂ
1. echipamente și bunuri medicale: tensiometru cu stetoscop; stetoscop fetal (fetoscop); centimetru; taliometru; abacă sau aplicație pe telefon pentru determinarea vârstei gestaționale; glucometru; puls oximetru; termometru pentru copii (set) și adulți; trusă chirurgicală de unică folosință; trusă de naștere - unică folosință; cântar de sugari și adulți (există modele 2 în 1); tăviță renală; minirecipient pentru deșeuri; garou 50 cm; test rapid pentru determinarea ruperii membranelor fetale (hârtie ph); teste de sarcină; orteză - guler cervical tip Minerva universal;
2. consumabile medicale: ace și stripuri glucometru, vată medicinală, tifon, comprese sterile, bandaj triunghiular, rivanol, betadină, apă oxigenată, biocide (de tip 1 pentru dezinfecția igienică a mâinilor prin spălare și frecare și pentru dezinfecția pielii intacte; de tip 2 pentru dezinfecția suprafețelor), seringi, mănuși chirurgicale și mănuși de consultație nesterile, măști, teste rapide urină; pahar de plastic de unică folosință pentru colectarea urinei, pentru test de sarcină], perfuzoare, branule, feșe elastice, leucoplast, pungi de gheață instant, batiste de hârtie impregnate cu soluție dezinfectantă, atele din material plastic, pansament cu rivanol, plasturi, dispozitiv de respirație gură la gură, deschizător de gură din material plastic, pipe Guedel mărimea 4 și 10.

MATERIALE PENTRU EDUCAȚIE SANITARĂ ȘI PREVENȚIE

Afișe și postere pentru lucrul cu copii, gravide, părinți. 
Kituri de demonstrație (ex: spălat corect pe mâini cu lampa UV și gel fluorescent).

Pliante și broșuri educaționale despre:
· igiena personală, alimentație sănătoasă, prevenirea bolilor comune;
· vaccinuri și importanța lor;
· prevenirea și gestionarea bolilor cronice;
· îngrijirea bătrânilor și a copiilor mici.

	IMPORTANT
Condițiile minimale de funcționare și dotare a spațiilor/centrelor dotărilor și (re)amenajărilor spatiilor/centrelor menționate în prezentul document vor fi asigurate de echipa de proiect prin verificarea următoarelor documente elaborate de UAT, în conformitate cu Appendix 2, document agreat cu Autoritatea de Management şi Comisia Europeană, referitor la finanțarea şi implementarea activităților proiectului:
· Lista achizițiilor realizate privind amenajarea și dotarea spațiului/centrului, în conformitate cu descrierea condițiilor minime de funcționare și dotare a spațiilor/centrelor care vor fi (re)amenajate/ reabilitate/ modernizate la nivel comunităților rurale;
· Procesul-verbal de recepție a lucrărilor de (re)amenajare/reabilitare/modernizate și/sau procesul-verbal de recepție bunuri dotare a fiecărui spațiu/centru finanțat, semnat intre prestator/furnizor și reprezentantul legal al UAT;
· Hotărârea Consiliului local de a aloca spațiul către ECI.

